CELEX: 31974R0076
Language: el
Date: 1974-01-09 00:00:00
Title: Κανονισμός (ΕΟΚ) αριθ. 76/74 της Επιτροπής της 9ης Ιανουαρίου 1974 περί τροποποιήσεως του κανονισμού (ΕΟΚ) αριθ. 1018/70 περί εφαρμογής συμπληρωματικών κατηγοριών ποιότητος σε ορισμένα λαχανικά

Avis juridique important

|

31974R0076

Κανονισμός (ΕΟΚ) αριθ. 76/74 της Επιτροπής της 9ης Ιανουαρίου 1974 περί τροποποιήσεως του κανονισμού (ΕΟΚ) αριθ. 1018/70 περί εφαρμογής συμπληρωματικών κατηγοριών ποιότητος σε ορισμένα λαχανικά  

Επίσημη Εφημερίδα αριθ. L 009 της 11/01/1974 σ. 0037 - 0037 Ελληνική ειδική έκδοση: Κεφάλαιο 03 τόμος 10 σ. 0116  Ισπανική ειδική έκδοση: Κεφάλαιο 03 τόμος 7 σ. 0147  Πορτογαλική ειδική έκδοση : Κεφάλαιο 03 τόμος 7 σ. 0147 

ΚΑΝΟΝΙΣΜΟΣ (ΕΟΚ) αριθ. 76/74 ΤΗΣ ΕΠΙΤΡΟΠΗΣ της 9ης Ιανουαρίου 1974 περί τροποποιήσεως του κανονισμού (ΕΟΚ) αριθ. 1018/70 περί εφαρμογής συμπληρωματικών κατηγοριών ποιότητος σε ορισμένα λαχανικάΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(1), όπως ετροποποιήθη τελευταία από τον κανονισμό (ΕΟΚ) αριθ. 2745/72(2), και ιδίως το άρθρο 4 παράγραφος 1,  Εκτιμώντας:  ότι ο κανονισμός (ΕΟΚ) αριθ. 75/74 της Επιτροπής της 9ης Ιανουαρίου 1974(3) προσέθεσε κατηγορία ποιότητος "II" στις κοινές προδιαγραφές ποιότητος για τα λάχανα Βρυξελλών,  ότι κατά την έννοια του άρθρου 4 παράγραφος 1 πρώτο εδάφιο του κανονισμού (ΕΟΚ) αριθ. 1035/72, οι κατηγορίες ποιότητος "III" δεν πρέπει να εφαρμοσθούν παρά μόνο αν τα προϊόντα που ανταποκρίνονται στις κατηγορίες αυτές είναι αναγκαία για την κάλυψη των  αναγκών της καταναλώσεως- ότι η ανάγκη αυτή που αναγνωρίσθηκε για ορισμένα λαχανικά από τον κανονισμό (ΕΟΚ) αριθ. 1018/70 της Επιτροπής της 29ης Μαΐου 1970 περί εφαρμογής συμπληρωματικών κατηγοριών ποιότητος σε ορισμένα λαχανικά(4), εμφανίζεται επί του  παρόντος για τα λάχανα Βρυξελλών- ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 1 του κανονισμού (ΕΟΚ) αριθ. 1018/70 αντικαθίσταται από το ακόλουθο κείμενο:  "Οι κατηγορίες ποιότητος "III" που προβλέπονται στις κοινές προδιαγραφές ποιότητος εφαρμόζονται στα προϊόντα που αναφέρονται στο παράρτημα του παρόντος κανονισμού."  Άρθρο 2  Το παράρτημα του κανονισμού (ΕΟΚ) αριθ. 1018/70 συμπληρώνεται από την ακόλουθη ένδειξη: "Λάχανα Βρυξελλών".   Άρθρο 3  Ο παρών κανονισμός αρχίζει να ισχύει από την 1η Φεβρουαρίου 1974.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Ιανουαρίου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. N 118 της 20.5.1972, σ. 21.  (2) ΕΕ αριθ. N 291 της 28.12.1972, σ. 147.  (3) ΕΕ αριθ. N 9 της 11.1.1974, σ. 35.  (4) ΕΕ αριθ. N 118 της 1.6.1970, σ. 12.